**Príloha č. 3**

**Zmluva o Dielo (NÁvrh)**

**uzatvorená podľa § 536 a násl. Zákona č. 513/1991 Zb. Obchodného zákonníka v znení neskorších predpisov uzatvorená v nižšie uvedený deň, medzi uvedenými stranami**

**Zmluvné strany**

**Objednávateľ :**  **Obec Topoľovka**

Sídlo: 06745 Topoľovka 194

Štatutárny zástupca : Ing. Štefan Ladičkovský

IČO: 00323659

DIĆ:

Oprávnený jednať vo veciach zmluvných: Ing. Štefan Ladičkovský

Oprávnený jednať vo veciach technických: – stavebný dozor

Tel.: 00421 577781133

Email: topolovka@wmx.sk

Bankové spojenie:  Prima banka

IBAN: SK1056000000004252700001

***(ďalej len „objednávateľ“)***

a

**Zhotoviteľ :**

Obchodné meno:

Sídlo:

IČO:

DIČ:

IČ pre DPH:

Zapísaný:

Štatutárny zástupca:

Osoby oprávnené rokovať vo veciach zmluvných:

Osoby oprávnené rokovať vo veciach technických:

Bankové spojenie:

Číslo účtu (IBAN):

Tel.:

Fax:

E-mail:

***(Ďalej „zhotoviteľ“)***

uzatvárajú túto Zmluvu o dielo (ďalej len ako „Zmluva“)

Zmluvné strany prehlasujú, že sú plne spôsobilé na právne úkony.

*Podkladom pre uzatvorenie tejto zmluvy je ponuka úspešného uchádzača predložená zhotoviteľom na základe výzvy na predloženie cenovej ponuky podľa §117zákona č. 343/2015 Z.z. o verejnom obstarávaní a o zmene a doplnení niektorých zákonov.*

*Zákazka je financovaná z programu „Podpora rozvoja športu na rok 2018“*

I. Predmet zmluvy

1. Predmetom Zmluvy je záväzok Zhotoviteľa vykonať vo vlastnom mene a na vlastnú zodpovednosť stavebné práce a dodávku materiálov pre zákazku **„Multifukčné ihrisko 33 x 18 m – zóna športu "** (ďalej len "Dielo") za podmienok dohodnutých v Zmluve a Dielo odovzdať Objednávateľovi.
2. Objednávateľ sa zaväzuje, že riadne dokončené Dielo bez vád a nedorobkov brániacich jeho užívaniu prevezme, zaplatí za jeho zhotovenie dohodnutú cenu a poskytne Zhotoviteľovi dohodnutú súčinnosť.
3. Zhotoviteľ vyhlasuje, že je oprávnený a odborne spôsobilý vykonať Dielo.
4. Zhotoviteľ sa zaväzuje zhotoviť Dielo podľa odovzdaných podkladov pre plnenie zmluvy, technických a právnych predpisov a slovenských technických noriem tak, aby slúžilo k určenému účelu. Osoby a všetky veci povahy hmotnej ako i právnej, ktoré sú nutné a potrebné k riadnemu splneniu záväzku Zhotoviteľa podľa tejto zmluvy, je povinný zabezpečiť Zhotoviteľ, ak sa zmluvné strany nedohodnú inak.
5. Predmet plnenia musí byť realizovaný v súlade s rozpočtom, ktorý tvorí Prílohu č. 1 tejto zmluvy.
6. Miestom plnenia je: obec Topoľovka

II. Cena za Dielo

1. Cena za vykonanie diela zhotoviteľom je určená na základe vzájomnej dohody zmluvných strán v zmysle zákona č. 18/1996 Z. z. o cenách v znení neskorších predpisov v sume ........................... € s DPH, a to podľa ponukového rozpočtu, ktorý tvorí Prílohu č. 1 tejto zmluvy.
2. Cena za dielo je určená nasledovne:

**Cena diela bez DPH: .......................... EUR**

**Výška DPH: ......................... EUR**

**Cena diela s DPH: .......................... EUR**

Cena je stanovená ako pevná a konečná, s možnosťou zmeny iba za podmienok uvedených v tejto Zmluve. Rozpočet ceny je uvedený v rozpočte tvoriacom Prílohu č. 1 k tejto Zmluve. Zhotoviteľ sa zaväzuje realizovať Dielo tak, aby dohodnutá cena nebola prekročená. Pokiaľ dôjde k navýšeniu nákladov, urobí sa tak obojstranným zápisom zo strany objednávateľa a zhotoviteľa v stavebnom denníku.

1. Cena za Dielo zahŕňa náklady na splnenie všetkých zmluvných záväzkov Zhotoviteľa vyplývajúcich zo Zmluvy.
2. K zodpovedajúcej zmene Ceny za Dielo môže dôjsť v prípade zmeny materiálov odsúhlasených písomne Objednávateľom, po predchádzajúcom upozornení Objednávateľa Zhotoviteľom, že zmena materiálu bude mať za následok zvýšenie ceny Diela. K zodpovedajúcej zmene ceny za dielo môže dôjsť aj v prípade navýšenia nákladov zápisom do stavebného denníka, podpísaného oboma zmluvnými stranami.

**III. Platobné podmienky**

1. Objednávateľ bude uhrádzať Cenu za Dielo nasledovne:

* Objednávateľ uhradí cenu za dielo v  sume 41 000,00 € /výška dotácie + min. 5 % spolufinancovanie/ € s DPH na základe vystavenej faktúry/faktúr zhotoviteľom s náležitosťami riadneho daňového dokladu. Faktúra/faktúry budú vystavené na základe súpisu vykonaných prác a dodávok materiálu. Možná je priebežná fakturácia počas realizácie diela po jednotlivých častiach. Faktúry budú vystavené so splatnosťou 7 dní.
* Druhá časť hodnoty diela vo výške ................................. € s DPH / zvyšná časť cenovej ponuky/ bude objednávateľom zhotoviteľovi hradená na základe splátkového kalendára na obdobie rokov 2019 – 2021 v 6- mesačných intervaloch, ktorý je prílohou č. 3 tejto zmluvy. Splátky budú fakturované so splatnosťou faktúr 7 dní.

Zhotoviteľ zodpovedá za správnosť a úplnosť faktúr, ktoré musia mať náležitosti daňového dokladu v zmysle z.č.222/2004 Z.z. o dani z pridanej hodnoty v znení neskorších predpisov a znení § 3a ods. 1 zák.č. 513/1991 Zb. Obchodný zákonník v znení neskorších predpisov.

IV. Čas plnenia

1. Zhotoviteľ sa zaväzuje vykonať a dodať dielo: do 60 dní odo dňa odovzdania staveniska
2. Dodaním diela sa rozumie jeho riadne zhotovenie bez vád a nedorobkov brániacich jeho užívaniu a odovzdanie Objednávateľovi vrátane odovzdania všetkých dokumentov súvisiacich s predmetom Zmluvy.
3. Dohodnutý čas plnenia sa predlžuje o čas počas, ktorého nemohol Zhotoviteľ Dielo vykonávať z dôvodu prekážok, ktoré nebolo možné predvídať alebo ohľadom ktorých nie je možné spravodlivo predpokladať, že im Zhotoviteľ môže predísť alebo ich prekonať.
4. Zhotoviteľ je oprávnený vykonať Dielo aj pred dohodnutým časom. Predčasné splnenie zo strany Zhotoviteľa nemá vplyv na výšku dohodnutej Ceny za Dielo.

V. Práva a povinnosti Objednávateľa

1. Objednávateľ je povinný odovzdať Zhotoviteľovi Stavenisko zápisom do stavebného denníka, na ktorom bude zrealizované Dielo (ďalej len “Stavenisko**”**) do 15 dní od účinnosti zmluvy o čom bude verejný obstarávateľ zhotoviteľa informovať písomne.
2. Objednávateľ je povinný prevziať riadne vykonané Dielo bez a vád a nedorobkov brániacich jeho užívaniu na základe výzvy Zhotoviteľa vo vopred dohodnutom termíne po jeho dokončení a zaplatiť cenu za jeho riadne vykonanie v súlade s čl. II. tejto zmluvy, na základe preberacieho protokolu.
3. V deň odovzdania staveniska Objednávateľ vymedzí a dá Zhotoviteľovi k dispozícii bezodplatne miesto vodovodnej prípojky, aby mohol pripojiť vodu k pracovným zariadeniam, a elektrickej prípojky 220 a 360 V. Taktiež je povinný zabezpečiť zhotoviteľovi prípoj vody a elektriny pre karavan. Za poskytnuté energie a vodu nebude od zhotoviteľa požadovať odplatu.

VI. Práva a povinnosti Zhotoviteľa

1. Zhotoviteľ je povinný prevziať stavenisko, ak tomu nebudú brániť žiadne vážne prekážky, ktoré by znemožňovali začatie stavebných prác.
2. Zhotoviteľ je povinný zabudovať materiál a výrobky podľa rozpočtu. Prípadné zmeny musia byť vopred odsúhlasené Objednávateľom písomnou formou. Nie je prípustné používanie technológií, ktoré sú v rozpore s platnými technickými, bezpečnostnými alebo hygienickými predpismi a normami všeobecnými i rezortnými.
3. Zhotoviteľ sa zaväzuje, že počas prvých troch rokov prevádzky diela poskytne objednávateľovi raz ročne hlavnú ročnú kontrolu diela oprávnenou osobou bezplatne. Zhotoviteľ pri podpise zmluvy predloží fotokópiu osvedčenia oprávnenej osoby.
4. Zhotoviteľ je povinný pred začatím realizácie Diela zabezpečiť pre svojich pracovníkov všetky potrebné školenia a testy na bezpečnosť a ochranu zdravia pri práci. Zhotoviteľ zodpovedá za bezpečnosť a ochranu zdravia svojich pracovníkov a dodržiavanie všetkých povinností pri realizácii Diela v súlade s vyhláškou č. 147/2013 Zb. o bezpečnosti práce a technických zariadení pri stavebných prácach, nariadením vlády SR č. 396/2006 Z. z. o minimálnych bezpečnostných a zdravotných požiadavkách na stavenisko a ďalšími záväznými predpismi. Pri realizácii Diela je Zhotoviteľ povinný dodržiavať všetky záväzné predpisy o ochrane zdravia a bezpečnosti pri práci, o ochrane životného prostredia ako aj ďalšie všeobecne záväzné právne predpisy vzťahujúce sa na realizáciu Diela.
5. Zhotoviteľ môže na stavenisku umiestňovať reklamné tabule alebo viesť v súvislosti so stavbou reklamnú kampaň len s písomným súhlasom Objednávateľa vrátane presne odsúhlaseného rozsahu počas doby realizácie Diela.
6. Zhotoviteľ má právo prerušiť výkon prác v prípade nasledovných prekážok:
7. vietor, ktorého rýchlosť bude prevyšovať 80 km/hod
8. pri daždi
9. pokles teploty pod + 5 C a nad 25 C
10. výpadok elektrickej energie

V týchto prípadoch sa predlžuje čas plnenia bez uplatnenia sankcií voči Zhotoviteľovi.

1. Zhotoviteľ je oprávnený vykonávať stavebné práce pri realizácii Diela aj prostredníctvom subdodávateľov.
2. Zhotoviteľ je oprávnený zveriť vykonanie časti diela subdodávateľovi iba v rozsahu uvedenom v prílohe č. 4 - Zoznam subdodávateľov tejto Zmluvy. Pri výkone diela prostredníctvom subdodávateľov je zhotoviteľ plne zodpovedný voči objednávateľovi za včasné a riadne vykonanie diela, akoby ho vykonával sám.
   1. V prípade, že sa  obe zmluvné strany dohodnú na zmene subdodávateľov uvedených v Prílohe č. 3, každý  subdodávateľ, ktorého sa týka návrh na zmenu, musí spĺňať podmienky účasti (viď § 32 ods. 1 písm. e) zák. č. 343/2015 Z. z. zákona o verejnom obstarávaní v znení neskorších predpisov) vo vzťahu k tej časti predmetu zákazky, ktorú má subdodávateľ plniť .
   2. Objednávateľ určuje pravidlo na zmenu subdodávateľov počas plnenia zmluvy:
3. V prípade, ak dôjde počas realizácie diela k zmene subdodávateľa oproti Zoznamu subdodávateľa uvedeného v Prílohe č. 4 tejto  Zmluvy, je zhotoviteľ povinný predložiť objednávateľovi do 3 pracovných dní odo dňa kedy sa o tejto skutočnosti dozvie žiadosť o zmenu subdodávateľa v ktorej budú uvedené:
   1. údaje o novom subdodávateľovi (v prípade fyzickej osoby: meno a priezvisko, adresa pobytu, identifikačné číslo alebo dátum narodenia, v prípade právnickej osoby: obchodné meno alebo názov, sídlo, identifikačné číslo) a údaje o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia
   2. informácia o podiele zákazky, ktorú má zhotoviteľ v úmysle zadať novému subdodávateľovi a o predmete  zmluvy o subdodávke
   3. čestné vyhlásenie podpísané osobou oprávnenou konať za zhotoviteľa, že nový subdodávateľ spĺňa alebo najneskôr v čase plnenia bude spĺňať podmienky účasti podľa § 32 ods. 1 písm. e) zákona o verejnom obstarávaní vo vzťahu k tej časti predmetu zákazky, ktorú má tento subdodávateľ  plniť.
4. Zhotoviteľ pri výbere subdodávateľa musí postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
5. Zhotoviteľ je povinný každú zmluvu o subdodávke uzatvoriť v písomnej forme len s predchádzajúcim písomným súhlasom objednávateľa k navrhovanému subdodávateľovi.
6. Objednávateľ rozhodne o súhlase alebo nesúhlase s uzatvorením takejto zmluvy o subdodávke na základe predloženia informácií o predmete zmluvy o subdodávke, informácií o osobe nového subdodávateľa a čestného vyhlásenia podľa ods. 5.7.1.3 tohto článku Zmluvy, pričom podkladom pre prípadné rozhodnutie o nesúhlase s uzatvorením takejto zmluvy môže byť v tomto prípade zistenie rozporu predložených informácii podľa ods. 5.7.1.3 tohto článku Zmluvy.
7. Objednávateľ oznámi zhotoviteľovi svoje rozhodnutie o súhlase alebo nesúhlase s uzatvorením zmluvy o subdodávke najneskôr do 3 pracovných  dní od doručenia žiadosti o udelenie tohto súhlasu. Ak objednávateľ neoznámi svoj nesúhlas do 3 pracovných dní odo dňa doručenia žiadosti o schválenie, v tomto prípade to znamená, že nemá výhrady k výberu nového subdodávateľa a zhotoviteľ je oprávnený uzatvoriť s vybraným novým subdodávateľom príslušnú  zmluvu, na základe ktorej  bude zabezpečované plnenie tejto Zmluvy.
8. V prípade, ak Zhotoviteľ považuje pokyny stavebného dozoru za neoprávnené alebo neúčelné, musí uplatniť svoje výhrady bez meškania zápisom v stavebnom denníku. Pokyny musí na opätovné požiadanie vykonať, pokiaľ nie sú v rozpore s príslušnými technologickými postupmi alebo neodporujú právnym predpisom alebo nariadeniam miestnej alebo štátnej správy.
9. Zhotoviteľ je povinný bez meškania a písomne informovať Objednávateľa o vzniku akejkoľvek udalosti, ktorá bráni alebo sťažuje realizáciu Diela.
10. Zhotoviteľ je povinný bez zbytočného odkladu upozorniť Objednávateľa na nevhodné pokyny, ktoré mu Objednávateľ dá na vyhotovenie predmetu Zmluvy. V prípade prerušenia prác z tohto dôvodu nevznikne omeškanie na strane Zhotoviteľa.
11. Zhotoviteľ sa zaväzuje, že predloží najneskôr ku dňu popisu tejto Zmluvy Poistnú zmluvu na krytie rizík zo stavebných prác pri realizácii stavebného diela a živelných pohrôm. Náklady za uvedenú činnosť sú zhotoviteľom kalkulované v celkovej cene predmetu tejto Zmluvy

VII. Stavebný denník

1. Zhotoviteľ je povinný odo dňa prevzatia staveniska viesť stavebný denník v slovenskom jazyku. Do denníka sa zapisujú všetky skutočnosti rozhodujúce pre plnenie Zmluvy, najmä údaje o časovom postupe prác a ich kvalite, zdôvodnenie odchýlok vykonávaných prác od projektovej dokumentácie, údaje dôležité pre posúdenie hospodárnosti prác a údaje pre posúdenie prác orgánmi štátnej správy, údaje o počte zamestnancov a množstve realizovaných prác. Počas pracovnej doby musí byť denník na stavbe trvalo prístupný. Povinnosť viesť stavebný denník končí dňom odovzdania a prevzatia prác na základe preberacieho protokolu.
2. Záznamy v stavebnom denníku je oprávnený robiť stavbyvedúci, prípade jeho zástupca a ich nadriadení. Okrem nich sú oprávnení robiť záznam stavebný dozor Objednávateľa, jeho nadriadení, orgány štátneho stavebného dohľadu, prípadne iné príslušné orgány štátnej správy.
3. Denné záznamy sa píšu do knihy s očíslovanými listami. Denné záznamy sa zapisujú zásadne v ten deň, keď sa práce vykonali alebo nastali okolnosti, ktoré sú predmetom zápisu. Len výnimočne sa tak môže urobiť v nasledujúci deň. Pri denných záznamoch sa nesmú vynechať voľné miesta.
4. Ak stavbyvedúci do 5 pracovných dní nepripojí svoje nesúhlasné stanovisko k zápisom vykonaným Objednávateľom, pokladá sa to za jeho súhlas s obsahom.
5. Zhotoviteľ je povinný vyzvať Objednávateľa na kontrolu činností, ktoré budú ďalším postupom prác zakryté a to ústne-telefonicky, e-mailom alebo písomne uvedením v stavebnom denníku 3 dni vopred a po predchádzajúcom overiteľnom upozornení Objednávateľa. Ak Zhotoviteľ nesplní uvedenú povinnosť, je povinný umožniť Objednávateľovi vykonanie dodatočnej kontroly a je povinný znášať náklady s tým spojené. V prípade, ak sa Objednávateľ nedostaví na kontrolu, na ktorú bol riadne pozvaný, môže Zhotoviteľ pokračovať v realizácii predmetu Zmluvy.
6. Zápisy v stavebnom denníku obojstranne odsúhlasené stavbyvedúcim a zástupcom Objednávateľa sa nepovažujú za zmenu Zmluvy. Zápisy, ktoré menia podmienky a rozsah predmetu Zmluvy sú podkladom pre vypracovanie písomných dodatkov k Zmluve.

**VIII. Prechod vlastníctva a nebezpečenstvo škody**

1. Vlastníkom Diela je počas jeho realizácie Zhotoviteľ.
2. Nebezpečenstvo škody na Diele ako aj na veciach a materiáloch potrebných na zhotovenie Diela znáša Zhotoviteľ až do dňa odovzdania a prevzatia Diela bez vád a nedorobkov Objednávateľovi. Týmto momentom prechádza nebezpečenstvo škody na Diele na Objednávateľa.

**IX. Odovzdanie a prevzatie Diela**

1. Zhotoviteľ vyzve objednávateľa na prevzatie diela aspoň jeden pracovný deň vopred, pred odovzdaním diela. Objednávateľ prevezme dielo po dokončení preberacím protokolom.
2. Objednávateľ a zhotoviteľ sú povinní preberací protokol podpísať a uviesť v ňom prípadné vady diela, zapísať ich a určiť dátum ich odstránenia.
3. Prílohou č. 2 ZoD sú záručné podmienky. Pri porušení záručných a prevádzkových podmienok užívania sa prípadné reklamácie spôsobené nesprávnym užívaním ihriska neuznávajú.
4. O každom preberacom konaní bude spísaný preberací protokol, ktorý bude okrem základných údajov o zmluvnom diele účastníkoch preberacieho protokolu obsahovať aj:

- súpis prípadne zistených vád

- dohodu o spôsobe a lehotách odstránenia vád

- konštatovanie objednávateľa, že dielo preberá k určitému dňu

- dodatočne požadované práce

- súpis odovzdaných dokladov, ak sú potrebné pre odovzdanie diel

- podpisy oprávneného zástupcu zhotoviteľa a objednávateľa

1. V prípade že objednávateľ bezdôvodne nepreberie dielo a nezapíše prípadné vady a výhrady zhotoveného diela do preberacieho protokolu s termínom odstránenia vád a nedorobkov, má právo zhotoviteľ účtovať si 20% z celkovej ceny diela bez DPH zmluvnú pokutu.

X. Zodpovednosť za vady Diela a záručná doba

1. Zhotoviteľ zodpovedá za vady Diela, ktoré má Dielo v čase jeho odovzdania Objednávateľovi. V prípade, ak sa Objednávateľ dostal do omeškania s prevzatím riadne vykonaného Diela, po riadne vykonanej písomnej výzve Zhotoviteľa na prevzatie diela, Zhotoviteľ zodpovedá za vady, ktoré malo Dielo v čase, kedy mal Objednávateľ povinnosť Dielo prevziať.
2. Objednávateľ je povinný Dielo prezrieť alebo zariadiť jeho prehliadku čo najskôr po riadne vykonanej písomnej výzve Zhotoviteľa na prevzatie diela.
3. Zhotoviteľ poskytuje Objednávateľovi záruku, že Dielo si zachová vlastnosti, ktoré ho robia použiteľným na dohodnutý, inak obvyklý účel po dobu dohodnutú v trvaní 5 rokov. Záručná doba na stavebné práce je určená na 5 rokov, záručná doba na tovar je určená na obdobie 2 roky. Záručná doba na umelý trávnik je stanovená na obdobie 8 rokov. Objednávateľ je povinný dodržiavať Záručné podmienky diela.
4. Záručná doba začína plynúť odo dňa prevzatia Diela Objednávateľom. V prípade, ak sa Objednávateľ dostal do omeškania s prevzatím riadne dokončeného Diela po riadne písomnej výzve Zhotoviteľa, záručná doba začína plynúť odo dňa, kedy mal Objednávateľ povinnosť dielo prevziať.
5. Vady Diela, na ktoré sa vzťahuje záruka za akosť, je Objednávateľ povinný oznámiť Zhotoviteľovi bezodkladne, najneskôr do 10 dní odo dňa zistenia týchto vád alebo odo dňa, kedy pri vynaložení odbornej starostlivosti mali byť tieto vady zistené. Najneskôr je však Objednávateľ povinný tieto vady oznámiť Zhotoviteľovi do uplynutia záručnej doby dohodnutej v Zmluve, inak právo Objednávateľa uplatniť nároky z týchto vád Diela zaniká.
6. Zhotoviteľ nezodpovedá najmä za tie vady Diela, ktoré boli spôsobené bez jeho viny po prechode nebezpečenstva na diele na objednávateľa bežným opotrebením, poškodením diela náhodnou skazou, neodborným zaobchádzaním alebo zanedbaním starostlivosti o Dielo, nedodržaním prevádzkových podmienok, poškodením Diela nadmerným zaťažovaním, používaním Diela v rozpore s účelom, na ktorý je Dielo určené, mechanickým poškodením Diela s pôsobeným Objednávateľom alebo treťou osobou, neodborným zásahom do Diela alebo zásahom do Diela k tomu neoprávnenej osoby, vandalizmom, zásahom vonkajších vplyvov (voda, oheň, elektrina a pod.), poškodením Diela neodvrátiteľnými alebo nepredvídateľnými udalosťami a v dôsledku vyššej moci.
7. Po zistení akejkoľvek vyššie uvedenej vady Diela, za ktorú zodpovedá zhotoviteľ, Objednávateľ nie je oprávnený Dielo alebo jeho vadnú časť naďalej používať. V prípade porušenia tejto povinnosti Objednávateľom nezodpovedá Zhotoviteľ za následné vady spôsobené používaním vadného Diela alebo jeho časti.
8. Objednávateľ nemá právo uplatniť nároky z vád Diela, o ktorých bol Zhotoviteľom v dobe uzatvárania Zmluvy písomne oboznámený.
9. V prípade neoprávneného uplatnenia nárokov z vád Diela (najmä ak sa preukáže, že vady Diela neexistujú alebo že neboli spôsobené porušením povinnosti Zhotoviteľa) je Objednávateľ povinný uhradiť Zhotoviteľovi náklady, ktoré mu týmto vznikli.
10. Objednávateľ je po uplatnení nárokov z vád Diela povinný poskytnúť Zhotoviteľovi súčinnosť potrebnú na riadne preskúmanie týchto vád, najmä je povinný poskytnúť mu informácie o vzniku vád, podať vyžadované vysvetlenia, predložiť potrebné doklady, ktoré má k dispozícií.
11. Záruka sa vzťahuje na predmet Zmluvy za predpokladu riadnej starostlivosti a údržby predmetu Zmluvy zo strany Objednávateľa v rozsahu predchádzajúceho písomného poučenia Zhotoviteľom. Záruka sa nevzťahuje na prípady násilného poškodenia predmetu Zmluvy, resp. poškodenia živelnou pohromou.
12. Ak sa preukáže, že nedostatok bol spôsobený nevhodným užívaním predmetu Zmluvy, v rozpore s poučením Zhotoviteľa podľa bodu 13 tohto čl. zmluvy, je Objednávateľ povinný uhradiť Zhotoviteľovi všetky náklady vzniknuté v súvislosti s jeho odstránením.

XI. Zmluvné pokuty, úroky z omeškania

1. V prípade prvej časti zmluvnej ceny, ak je objednávateľ v  omeškaní viac ako 14 dní s úhradou platby bližšie špecifikovanej v Článku II., tejto zmluvy zhotoviteľovi, je objednávateľ povinný uhradiť zhotoviteľovi úrok z omeškania vo výške 0,05% z ceny diela s DPH za každý, i začatý deň omeškania po dátume splatnosti faktúry.
2. V prípade druhej časti zmluvnej ceny(dodávateľský úver-splátkový kalendár), ak je objednávateľ v  omeškaní viac ako 14 dní s úhradou platby bližšie špecifikovanej v Článku II., tejto zmluvy zhotoviteľovi, je objednávateľ povinný uhradiť zhotoviteľovi úrok z omeškania vo výške 0,1% z ceny diela s DPH za každý, i začatý deň omeškania po dátume splatnosti faktúry a zhotoviteľ je oprávnený vymáhať nesplatenú časť diela v celosti a zároveň je zhotoviteľ oprávnený si účtovať 20% zmluvnú pokutu z celkovej ceny diela bez DPH.

-

3. V prípade, že zhotoviteľ neukončí dielo v špecifikovanom termíne podľa tejto zmluvy, je zhotoviteľ povinný uhradiť objednávateľovi zmluvnú pokutu vo výške 0,05% z ceny diela s DPH za každý, i začatý deň omeškania, pokiaľ mu objednávateľ túto zmluvnú pokutu vyrúbi.

1. Ustanoveniami o zmluvných pokutách uvedenými v tejto zmluve nie sú dotknuté nároky zmluvných strán na úhradu vzniknutej škody.

XII. Zodpovednosť za škodu

1. Každá zo zmluvných strán zodpovedá za škodu, ktorú spôsobila porušením svojich povinností vyplývajúcich zo Zmluvy a jej súčastí, ako aj povinností vyplývajúcich z platných všeobecne záväzných právnych predpisov.
2. Strana, ktorá škodu spôsobila, je povinná nahradiť poškodenej strane skutočnú škodu a ušlý zisk. Povinnosť nahradiť škodu nemá vplyv na povinnosť zaplatiť dojednanú zmluvnú pokutu.
3. Bez ohľadu na predchádzajúce body bude Zhotoviteľ na základe tejto Zmluvy zodpovedať za škodu, ktorú spôsobil Objednávateľovi porušením svojich povinností vyplývajúcich zo Zmluvy a jej súčastí, ako aj povinností vyplývajúcich z platných všeobecne záväzných právnych predpisov.
4. Zhotoviteľ nebude v žiadnom prípade zodpovedný za akékoľvek úkony, opomenutia, uvedenia do omylu alebo porušenie povinností zo strany Objednávateľa a to či už z nedbalosti alebo úmyselne.
5. Zmluvné strany týmto prehlasujú a súhlasia s tým, že obsah ustanovení čl. XII. ohľadom zodpovednosti za škodu považujú za primerané.

XIII. Odstúpenie od zmluvy

1. Objednávateľ je oprávnený od Zmluvy alebo jej časti odstúpiť v prípade, ak:
2. na majetok Zhotoviteľa bude vyhlásený konkurz alebo ak sám Zhotoviteľ podá na seba návrh na vyhlásenie konkurzu alebo podá návrh na povolenie reštrukturalizácie,
3. Zhotoviteľ nezhotovuje Dielo v požadovanej kvalite a v súlade so Zmluvou,
4. Zhotoviteľ neprevzal stavenisko alebo mešká so začatím prác - ak ide o omeškanie viac ako 10 pracovných dní,
5. je Zhotoviteľ v omeškaní s plnením termínov.
6. Zhotoviteľ môže od Zmluvy odstúpiť v prípade, ak:
7. je Objednávateľ v omeškaní so zaplatením ktorejkoľvek faktúry viac ako 30 dní po lehote splatnosti,
8. je Objednávateľ v omeškaní s prevzatím riadne dokončeného Diela bez vád a nedorobkov na ktoré ho Zhotoviteľ riadne písomne vyzval viac ako 30 dní po dni, kedy mal Objednávateľ Dielo prevziať,
9. Objednávateľ neposkytuje Zhotoviteľovi požadovanú súčinnosť potrebnú na riadne a včasné vykonanie Diela ani do 30 dní po doručení písomného upozornenia Zhotoviteľa.
10. Objednávateľ riadne neodovzdal Stavenisko - ak ide o omeškanie viac ako 30 pracovných dní.
11. Práce a dodávky vykonané ku dňu odstúpenia od Zmluvy sa vyúčtujú v preukázateľnom rozsahu podľa cien stanovených v Zmluve a jej prílohách, iba za predpokladu že Zhotoviteľ nemôže materiál, prípadne vykonanú časť diela použiť inak/inde. V takom prípade sa majiteľom prác a dodávok stáva Objednávateľ.
12. Odstúpením od Zmluvy sa Zmluva zrušuje ku dňu doručenia odstúpenia od Zmluvy druhej Zmluvnej strane. Odstúpením od Zmluvy zanikajú všetky práva a povinnosti Zmluvných strán zo Zmluvy s výnimkou tých, ktoré zodpovedajú čiastočnému plneniu, resp. hodnote čiastočného plnenia Zmluvných strán zrealizovaných v súlade s touto Zmluvou ku dňu odoslania odstúpenia od Zmluvy. Odstúpenie od Zmluvy sa ďalej nedotýka nároku na náhradu škody vzniknutej porušením povinnosti niektorou zo Zmluvných strán, ani Zmluvných ustanovení týkajúcich sa voľby práva alebo voľby zákona podľa ustanovenia § 262 zákona č. 513/1991 Zb. Obchodný zákonník, riešenia sporov medzi Zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení Zmluvy.
13. Akýkoľvek zánik Zmluvy nemá vplyv na plnenie povinností, z ktorých obsahu a účelu vyplýva, že majú byť plnené aj po zániku Zmluvy.

**XIV. Bezpečnosť a ochrana zdravia pri práci (BOZP),**

1. Zhotoviteľ sa zaväzuje:
2. dodržiavať bezpečnostné, hygienické, požiarne a ekologické predpisy na pracovisku,
3. vybaviť seba a svojich pracovníkov osobnými ochrannými prostriedkami podľa profesií, činností a rizík na pracovisku Objednávateľa,
4. minimalizovať negatívne vplyvy stavebnej činnosti na okolie stavby najmä hlučnosť, prašnosť, emisie a imisie exhalátov zo spaľovacích motorov.
5. Zhotoviteľ je povinný upozorniť Objednávateľa na všetky okolnosti, ktoré by mohli viesť pri jeho činnosti na pracovisku k ohrozeniu života a zdravia pracovníkov Objednávateľa alebo ďalších osôb, a ktoré by pri jeho činnosti mohli viesť k ohrozeniu prevádzky alebo bezpečnostného stavu technických zariadení a objektov.
6. Osoby vykonávajúce stavebný dozor sú povinné dozerať na dodržiavanie predpisov o bezpečnosti pri práci, o požiarnej ochrane, prepisov o ochrane životného prostredia a žiadať Zhotoviteľa o odstránenie zistených nedostatkov.
7. Zhotoviteľ zodpovedá v plnom rozsahu za dodržiavanie pracovnoprávnych predpisov a s nimi súvisiacich predpisov, najmä Zákonníka práce, zákona o zamestnanosti a právnych predpisov upravujúcich zamestnávanie cudzincov a osôb bez štátnej príslušnosti.
8. Zhotoviteľ je povinný dodržiavať právne a iné predpisy v oblasti ochrany pred požiarmi a dodržiavať pokyny Objednávateľa v oblasti ochrany pred požiarmi na stavenisku.

XV. Mlčanlivosť

1. Všetky informácie získané alebo poskytnuté počas rokovania o tejto zmluve alebo za účelom uzatvorenia tejto zmluvy alebo za účelom plnenia tejto zmluvy, zmluvné strany považujú za dôverné (ďalej len „dôverné informácie“) a zaväzujú sa o dôverných informáciách zachovávať mlčanlivosť, dôverné informácie nepoužiť inak ako na plnenie povinností podľa tejto zmluvy (ďalej len „dohoda o mlčanlivosti“); tieto povinnosti zmluvných strán trvajú aj po skončení tejto zmluvy.
2. Informácia sa nepovažuje za dôvernú informáciu ak bola verejne známa pred uzatvorením tejto zmluvy alebo ak sa stane verejne známa v dôsledku konania zmluvnej strany, ktorá mohla žiadať zachovanie dohody o mlčanlivosti.
3. Zároveň sa zmluvné strany zaväzujú a zodpovedajú za to, že ich pracovníci alebo zmluvní partneri budú o dôverných informáciách zachovávať mlčanlivosť v súlade a v rozsahu dohody o mlčanlivosti.
4. Zmluvná strana môže zverejniť dôvernú informáciu len po predchádzajúcom písomnom súhlase druhej zmluvnej strany a/alebo ak jej takúto povinnosť ukladá platný právny predpis alebo rozhodnutie príslušného orgánu verejnej správy.

XVI. Doručovanie

1. Pokiaľ nie je v tejto zmluve uvedené inak, všetky oznámenia, vyhlásenia, žiadosti, výzvy a iné úkony v súvislosti s touto zmluvou a jej plnením (ďalej len „písomnosť“), musia byť urobené v písomnej forme a doručené na adresu druhej zmluvnej strany uvedenú v záhlaví tejto zmluvy alebo na inú adresu, ktorú oznámi táto zmluvná strana. Zmluvná strana, u ktorej došlo k zmene sídla alebo adresy, je povinná písomne informovať druhú zmluvnú stranu do troch dní od vtedy, ako zmena nastala. Do splnenia tejto povinnosti môže druhá zmluvná strana platne doručovať na jej poslednú známu adresu alebo posledné známe kontaktné spojenie (uvedené v záhlaví tejto zmluvy alebo podľa posledného oznámenia zmeny). Písomnosť sa považuje za doručenú za nasledovných podmienok:
2. v prípade osobného doručovania odovzdaním písomnosti oprávnenej osobe alebo inej osobe oprávnenej prijímať písomnosti za túto zmluvnú stranu a podpisom takej osoby na doručenke a/alebo kópii doručovanej písomnosti, alebo odmietnutím prevzatia písomnosti takou osobou;
3. v prípade doručovania prostredníctvom Slovenskej pošty, a.s. doručením na adresu zmluvnej strany a v prípade doporučenej zásielky odovzdaním písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke, najneskôr však uplynutím troch (3) dní odo dňa uvedeného na podacom lístku, a to bez ohľadu na úspešnosť doručenia (t.j. bez ohľadu na to, či sa druhá zmluvná strana s písomnosťou oboznámila alebo nie).

XVII. Záverečné ustanovenia

1. Jednotlivé ustanovenia Zmluvy môžu byť menené, dopĺňané, resp. zrušené iba písomnou formou po dohode zmluvných strán v dodatku, ktorý bude tvoriť neoddeliteľnú súčasť zmluvy.
2. V prípade, že pri plnení Zmluvy vzniknú spory, budú sa obe strany snažiť vyriešiť spory písomnou dohodou. Pokiaľ nedôjde k vyriešeniu sporov cestou zmieru, je každá zo zmluvných strán oprávnená riešiť spor súdnou cestou na miestne príslušnom všeobecnom súde Slovenskej republiky.
3. Vzťahy zmluvných strán vyplývajúce z tejto zmluvy a v tejto zmluve bližšie neupravené sa riadia príslušnými ustanoveniami Obchodného zákonníka a ďalších všeobecne záväzných právnych predpisov SR.
4. Pokiaľ akékoľvek z ustanovení tejto Zmluvy je alebo sa stane neplatným, protiprávnym alebo neúčinným, zaväzujú sa zmluvné strany toto ustanovenie bezodkladne nahradiť ustanovením novým, ktorého zmysel sa bude čo možno najviac blížiť zmyslu a hospodárskemu účelu nahradzovaného ustanovenia tak, aby bolo možné predpokladať, že by ho strany boli použili, keby vedeli o neplatnosti, protiprávnosti alebo neúčinnosti ustanovenia nahradzovaného. Neplatnosť, protiprávnosť alebo neúčinnosť ustanovenia Zmluvy sa nebude dotýkať ostatných ustanovení tejto Zmluvy, pričom táto Zmluva sa bude vykladať tak, ako keby v nej nebolo neplatné, protiprávne alebo neúčinné ustanovenia nikdy obsiahnuté.
5. V prípade ak zmluvná strana neuplatní svoje právo vyplývajúce mu zo Zmluvy, neznamená to vzdanie sa práva do budúcnosti.
6. **Neoddeliteľnou súčasťou tejto zmluvy sú prílohy:**

Príloha č. 1 - Výkaz-výmer pre stavbu predložený v ponuke úspešného uchádzača, vrátane  zoznamu ekvivalentných položiek -ak je uplatniteľné

Príloha č. 2 – Splátkový kalendár /predloží úspešný uchádzač/

Príloha č. 3 – Záručné podmienky /predloží úspešný uchádzač/

Príloha č. 4 - Poistná zmluva

Príloha č. 5 - Zoznam subdodávateľov (*ak je uplatniteľné*)

1. Táto zmluva je vyhotovená v štyroch rovnopisoch, z ktorých dva si ponecháva Objednávateľ a dva Zhotoviteľ.
2. Zmluvné strany prehlasujú, že si Zmluvu prečítali, obsahu, ktorý považujú za určitý a zrozumiteľný, porozumeli a tento vyjadruje ich slobodnú a vážnu vôľu zbavenú akýchkoľvek omylov, na dôkaz čoho pripájajú svoje podpisy.

Zmluva nadobúda platnosť dňom jej podpisu a účinnosť dňom nasledujúcim po jej zverejnení na webovom sídle objednávateľa .

V Topoľovke, dňa .................. V ..................., dňa............................

Objednávateľ Zhotoviteľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_